cyanic-selkie/wikianc huggingface dataset:
Պունիկյան երրորդ պատերազմ
Պատերազմի ընթացք
Նրա տարածքք գութանով ակոսվեց, անիծվեց, աղ լցվեց հողի մեջ, ի նշան այն բանի, որ այդտեղ ոչ ոք բնակություն չհաստատի։ Կարթագենի մնացած տարածքը վերածվեց հռոմեական պրովինցիայի՝ Աֆրիկա անունով, որի կենտրոնը դարձավ Ուտիկան։
1985 թվականի փետրվարի 5-ին Հռոմի և Կարթագենի (Թունիս) քաղաքապետերը ստորագրեցին խաղաղության խորհրդանշական պայմանագիր, որը ձևականորեն լուծում տվեց կոնֆլիկտին ։
Արդյունք
Հռոմը ցնծության մեջ էր։ Սենատը որոծեց կործանել քաղաքը (Սկիպիոնն այն քչերից էր, որոնք դեմ էին դրան)։ Կարթագեն նորից հրկիզվեց և այրվեց 17 օր։ Նրա տարածքք գութանով հերկվեց, անիծվեց, աղ լցվեց հողի մեջ, ի նշան այն բանի, որ այդտեղ ոչ ոք բնակություն չհաստատի։ Կարթագենի մնացած տարածքը վերածվեց հռոմեական պրովինցիայի՝ Աֆրիկա անունով, որի կենտրոնը դարձավ Ուտիկան։
1985 թվականի փոտրվարի 5-ին Հռոմի և Կարթագենի (Թունիս) քաղաքագլուխներտը ստորագրեցին հաշտության խորհրդանշական պայմանագիր, որով կոնֆլիկտի ձևականորեն լուծում տրվեց։
Գրականություն
Կատեգորիա:Պունիկյան պատերազմներ Կատեգորիա:Հին Հռոմի պատերազմներ
Բասկետբոլիստի օրագրերը
Սյուժե
Ֆիլմը նկարահանվել է Ջիմ Քերոլի ինքնակենսագրական վեպում նկարագրված իրական պատմության մոտիվներով։ Պատմությունը կատարվում է «Բասկետբոլիստի օրագրի» հեղինակի և գլխավոր հերոսի՝ 16-ամյա դեռահասի, որը խաղում էր այդ խաղը ու գրում էր լավ բանաստեղծություններ, անունից։ Նա և իր ընկերները կախվածություն ունեին թմրանյութերից, որը նրանց հասցնում է աստիճանական անկման և կործանման։ Բանտ ընկած տղային հաջողվում է ազատվել այդ սարսափելի կախվածությունից, բայց նրա ընկերները այդպես էլ շարունակում էին մահանալ քաղաքի փողոցներում։
Արձագանքներ
«Rotten Tomatoes» վերլուծական համագումարային կայքում ֆիլմն ունի 46% վարկանիշ, որը հիմնված է 39 արձագանքների հիման վրա և միջին վարկանիշով 5.06/10 է։ Կայքէջերի քննադատական հանրագումարի մեջ ասվում է.«Չնայած իր երիտասարդ գլխավոր կերպարի հերոսական ջանքերին՝ միասին պահելու ամեն ինչ, խճճված գաղափարը խանգարում է «Բասկետբոլիստի օրագրերին» համոզիչ լինել՝ որպես նախազգուշացնող պատմություն» ։ Metacritic-ը կինոնկարին տվել է 46 գնահատական, որը 19 արձագանքների հիման վրա է, ինչը նշանակում է «խառը կամ միջին գնահատականներ» ։
Ռոջեր Էբերթը ֆիլմին 4 աստղերից տվել է 2 աստղ։ Էբերթը նկատել է. «Վերջում տեսնում ենք, թե ինչպես է Ջիմը գնում «բեմական դռնով», և այնուհետև մենք լսում ենք, թե ինչպես է նա պատմում իր անկման և վերականգնման պատմությունը։ Մենք չենք կարող ենթադրել՝ դա իրական վկայություն է, թե ներկայացում։ Սա է ամբողջ ֆիլմի խնդիրը» ։
Դատավարություններ
Ֆիլմը վիճելի է դարձել 1997 թվականին Հիթի միջնակարգ դպրոցում տեղի ունեցած կրակոցներից և 1999 թվականին Կոլումբինայի միջնակարգ դպրոցում տեղի ունեցած սպանություններից հետո։ Քննադատները նշել են, որ նմանություն կա այդ հարձակումների կրակոցների և ֆիլմում միջև է, որտեղ գլխավոր հերոսը սև թիկնոց է կրում և կրակում է իր դպրոցական դասարանի վեց աշակերտների վրա։ Ֆիլմը անվանվել է սպանությունների զոհերի հարազատների կողմից հարուցված դատական հայցերում   ։ 1999 թվականին ակտիվիստ Ջեք Թոմփսոնը 33 մլն դոլարի դատական հայց է ներկայացրել՝ պնդելով, որ ֆիլմի սյուժեն (երկու ինտերնետ-պոռնոգրաֆիկ կայքերի, համակարգչային խաղերի մի քանի ընկերությունների, ինչպես նաև 1994 թվականի «Բնածին մարդասպաններ» ֆիլմի ստեղծողների և դիստրիբյուտորների հետ միասին) պատճառ է դարձել Հիթի միջնակարգ դպրոցում հրաձգության համար։ Գործը կարճվել է 2001 թվականին  ։
Արտաքին հղումներ
Կատեգորիա:1995 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր բասկետբոլի մասին Կատեգորիա:Նյու Լայն Սինեմայի ֆիլմեր Կատեգորիա:Գրքերի էկրանավորումներ Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սպորտային ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան քրեական դրամա ֆիլմեր Կատեգորիա:Ֆիլմեր թմրանյութերի մասին Կատեգորիա:Նյու Ջերսիում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան քրեական ֆիլմեր
Իշակաթնուկազգիներ
Իշակաթնուկազգիներ (Euphorbiaceae), բույսերի ընտանիք է։ Իշակաթնուկազգիների մեծ մասը՝ ինչպես օրինակ Chrozophora tinctoria խոտաբույսեր են, բայց որոշները՝ հատկապես արևադարձային գոտիներում հանդիպողները, թփեր են կամ ծառեր՝ ինչպես օրինակ Hevea brasiliensis ։ Որոշները՝ ինչպես օրինակ Euphorbia canariensis , սուկուլենտներ են և նման են կակտուսներին կոնվերգենտ էվոլյուցիայի հետևանքով ։
Իշակաթնուկազգիների ընտանիքը ծաղկավոր բույսերի ամենամեծ ընտանիքներից մեկն է, որի կազմի մեջ են մտնում 300 ավել ցեղ և 800 տեսակ ։
Իշակաթնուկազգիները տարածված են գրեթե բոլոր բնակլիմայական գոտիներում և ցուցաբերում են գրեթե բոլոր բույսերի աճի ձևերը։ Միայն Իշակաթնուկ (Euphorbia) ցեղի ներկայացուցիչները ներառում է միամյա բույսեր, բազմամյա բույսեր, ծառեր, սուկուլենտներ, C3, C4, և CAM տեսակներ ։
ՀՀ-ում հանդիպում են Իշակաթնուկազգիների ընտանիքին պատկանող 5 ցեղեր ՝ Andrachne, Chrozophora, Acalypha, Euphorbia, և Charnaesyce։
Ծանոթագրություններ
Կատեգորիա:Իշակաթնուկազգիներ Կատեգորիա:Բույսերի ընտանիքներ
Եվրամիությանն անդամակցելու Մալթայի հանրաքվե (2003)
2003 թվականի մարտի 8-ին Մալթայում անցկացվեց հանրաքվե Եվրամիությանն անդամակցելու վերաբերյալ ։ Քվեարկողների 54%-ը կողմ էր։ 2003 թվականի ապրիլին կայացած ընդհանուր ընտրություններում հաղթեց Ազգայնական կուսակցությունը, որը կողմ էր ԵՄ-ին անդամակցմանը, իսկ ընդդիմադիր Լեյբորիստական կուսակցությունը դեմ էր միանալուն։ 2004 թվականի մայիսի 1-ին Մալթան միացավ ԵՄ-ին։
Հանրաքվեն ամենաբարձր մասնակցությունն ունի ԵՄ-ին անդամակցության հանրաքվեների մեջ (91%) և ամենացածր աջակցությունը 2003 թվականին ԵՄ-ին անդամակցելու վերաբերյալ հանրաքվե անցկացրած ինը երկրների մեջ ։
Նախապատմություն
Մալթայի Եվրոպական տնտեսական համայնքի (ԵՏՀ) հետ առաջին հարաբերությունները սկսվեցին 1970 թվականի դեկտեմբերին Ասոցացման համաձայնագրի ստորագրմամբ։ Այս պայմանագիրը կոչ էր անում ստեղծել Մաքսային միություն՝ հիմնվելով Մալթայի և դաշինքի միջև ազատ առևտրի վրա ։
1990 թվականի հուլիսին Մալթան Եվրոպական համայնքին անդամակցելու պաշտոնական դիմում է ներկայացրել, որին ընդառաջել են Եվրահանձնաժողովի դրական կարծիքի միջոցով ։ Այնուամենայնիվ, դիմումը կասեցվել է 1996 թվականին լեյբորիստական նոր կառավարության կողմից։ 1998 թվականի ընտրություններում Ազգայնական կուսակցությունը հաղթելուց հետո՝ նոր կառավարությունը վերաակտիվացրեց Մալթայի անդամության հայտը ։ Միանալու բանակցությունները ավարտվեցին Կոպենհագենի գագաթնաժողովում 2002 թվականի դեկտեմբերին, և 2004 թվականին Մալթային առաջարկվեց ԵՄ-ին անդամակցել ։
2003 թվականի հունվարին Մալթայի կառավարությունը հայտարարեց, որ անդամակցության համար ոչ պարտադիր հանրաքվե կանցկացվի 2003 թվականի մարտի 8-ին, միևնույն ժամանակ տեղական ընտրությունները։
Քարոզարշավ
Հանրաքվեի անցկացման նախաշեմին ընտրողները հավասարաչափ բաժանված էին ԵՄ-ին անդամակցելու հարցում ։ Ազգայնական կառավարությունը պնդում էր, որ Մալթան կստանա ԵՄ միջոցներ ճանապարհների և տուրիստական արդյունաբերության համար։ Նրանք ասացին, որ Մալթան պետք է ԵՄ-ին, որպեսզի կարողանա հաղթահարել գլոբալիզացիան և մեղադրեցին ընդդիմությանը վախեցնելու մեջ։
Լեյբորիստական ընդդիմությունը վախենում էր, որ ԵՄ-ին անդամակցությանը կհետևի աշխատատեղերի քչացումը և վտանգի տակ կդնի Մալթայի անկախությունը։ Նրանք գերադասում էին, որ Մալթան պետք է գործընկերություն ստեղծի ԵՄ-ի հետ, այլ ոչ թե անդամակցության ձգտի, և կոչ էին անում մալթացի ընտրողներին կա՛մ անվավեր դարձնեն իրենց քվեաթերթիկները, կա՛մ ձեռնպահ մնալ, կա՛մ չքվեարկել։ Ոչ քարոզչական մեկ գովազդային վահանակ ցույցադրվեց, որ վարչապետ Էդվարդ Ֆենեկ Ադամին կրում է Եվրոպայի դրոշից պատրաստված տակդիր ։
Մալթայի ամենամեծ արհմիությունը՝ Աշխատավորների ընդհանուր միությունը, դեմ էր անդամակցությանը ։
Հանրաքվեի հարց
Հանրաքվեի ընթացքում քվեարկության դրված հարցը հաստատվել է 2003 թվականի հունվարի 3-ին ։ Հարցը հետևյալն է․ «Համաձայն եք, որ Մալթան պետք է դառնա Եվրամիության անդամ, որը տեղի է ունենալու 2004 թվականի մայիսի 1-ին» ։
Հետևանքներ
Ազգայնական կուսակցության կողմնակիցները տոնեցին հանրաքվեի արդյունքը, բայց Լեյբորիստական կուսակցության առաջնորդ Ալֆրեդ Սանտը չհամաձայնվեց պարտության հետ և ասաց, որ հարցը կկարգավորվի առաջիկա ընդհանուր ընտրություններում ։ Նա պնդում էր, որ գրանցված ընտրողների միայն 48%-ն է քվեարկել այո, և այդ պատճառով մեծամասնությունը դեմ է եղել անդամակցությանը `դեմ քվեարկելով, ձեռնպահ մնալով կամ անվավեր դարձնելով իրենց քվեաթերթիկը։ Հանրաքվեից մեկ օր անց վարչապետը ընտրությունները նշանակեց ապրիլի 12-ին ։
2003 թվականի ընտրություններում հիմնական խնդիրը ԵՄ-ին անդամակցությունն էր, իսկ ազգայնական կուսակցության հաղթանակը հնարավորություն տվեց Մալթային անդամակցել 2004 թվականի մայիսի 1-ին ։
Ծանոթագրություններ
Կատեգորիա:Մալթայի պատմություն Կատեգորիա:Եվրամիության պատմական ընդլայնում
Հոլի Մարի Քոմբս
Հոլի Մարի Քոմբս (Holly Marie Combs, ), ամերիկացի դերասանուհի և պրոդյուսեր։ Առավել հայտնի է «Հմայվածները» հեռուստասերիալում Փայփեր Հոլիվելի դերով (1998-2006) և «Հմայիչ խաբեբաները» հեռուստասերիալում Էլի Մոնթգոմերի դերով (2010-2017)։
Վաղ տարիներ
Հոլի Մարի Քոմբսը ծնվել է Կալիֆոռնիա նահանգի Սան Դիեգո քաղաքում։ Նրա ծնողներն են Դեյվիդ և Լորալեյ Քոմբսը, մայրը նրան ունեցել է տասնվեց տարեկան հասակում։ Ութ տարեկանում աղջիկը մոր հետ տեղափոխվել է Նյու Յորք և սկսել է իր կարիերան՝ նկարահանվելով գովազդներում։ Սովորել է Professional Children’s School N. Y-ում Էռնի Մարտինի ղեկավարությամբ ։
Կարիերա
Առաջին անգամ հեռուստատեսությունում հայտնվել է տասներեք տարեկան հասակում։ Նկարահանվել է «Ապակե պատեր» ֆիլմում։ Տասնհինգ տարեկանում կատարել է երկրորդական դեր «Սրտերի հաճելի պար» ֆիլմում, իսկ հաջորդ տարի նկարահանվել է Օլիվեր Սթոունի մասին պատմող ֆիլմում («Ծնված հուլիսի չորսին»)։
2010 թվականին Քոմբսը ստացել Է ABC Family հեռուստաալիքի թողարկած «Հմայիչ խաբեբաները» հեռուստասերիալում գլխավոր հերոսուհու մոր դերը ։ Պրեմիերան կայացել է 2010 թվականին ։
Անձնական կյանք
1993-1997 թվականներին Քոմբսը ամուսնացած է եղել դերասան Բրայան Թրևիս Սմիթի հետ ։
2004-2011 թվականներին Քոմբսն ամուսնացած է եղել Դեյվիդ Դոնոհոյի («Հմայվածները» հեռուստասերիալի գործընկեր), զույգը ունի երեք որդի՝ Ֆինլի Արթուր Դոնոխո (ծնվել է 26.04.2004), Ռայլի Էդվարդ Դոնոխո (ծնվել է 26.10.2006) և Ջեյմս Դոնոխո (ծնվել է 26.05.2009) ։
2019 թվականի սեպտեմբերի 7-ից Քոմբսն ամուսնացած է ռեստորանի տեր Մայք Ռայանի հետ, որի հետ նա հանդիպել է իրենց հարսանիքից 3 տարի առաջ ։
Քոմբսը ապրում է Լոս Անջելեսում ընտանիքի և բազմաթիվ կենդանիների հետ։
Վյանտա
Վյանտա (Venta), Լիտվայի Շյաուլյայի գավառի Ակմյանսկի շրջանում գտնվող քաղաք, Վյանտայի վարչական կենտրոն։ Բնակչությունը 2010 թվականի տվյալներով կազմել է 2867 մարդ։
Աշխարհագրություն
Այն գտնվում է Վենտա գետի աջ ափին, Վեկշնյայ քաղաքից 12 կմ հեռավորության վրա և Պապիլից 9 կմ հեռավորության վրա՝ Վենտա շրջանային պարկում։ Քաղաքի միջով է անցնում Կուրշենայ-Մաժեկյայ մայրուղին։ Մաժեկյայ-Շյաուլյայ գծի վրա երկաթուղային կայարան է։
Պատմություն
Ձևավորվել է 1966 թվականին՝ երկու բնակավայրերի՝ Բաուսկաս և Պուրվիա գյուղերի միավորումից հետո։ 1972 թվականին բացվել է գիմնազիա։ 1978 թվականին Վյանտան դարձել է քաղաքային տիպի բնակավայր։ Մինչև 1991 թվականը եղել է Լիտվական ԽՍՀ-ի (ԽՍՀՄ) կազմում։ 1991 թվականից Լիտվայի մաս է կազմել։ 1995 թվականին ստացել է քաղաքի կարգավիճակ։ 1995 թվականից նույնանուն միավորման կենտրոնն է։
2009 թվականին կառուցվել է Կույս Մարիամի անարատ հղիության եկեղեցին (Švč. Mergelės Marijos Nekaltojo Prasidėjimo bažnyčia): Տաճարն անվանում են Լիտվայի հազարամյակի եկեղեցի, քանի որ այն Լիտվայի միակ կոստյոլն (կաթոլիկ եկեղեցի) է, որը կառուցվել է 2009 թվականին, երբ նշվել է երկրի հիշատակման հազարամյակը ։
Տնտեսություն
Քաղաքի շրջակայքը հարուստ է կրաքարով։ Դրա հիման վրա ստեղծվել են ձեռնարկություններ` կրաքարի, սիլիկատային աղյուսի, կտորեղենի արտադրության համար։
Տեսարժան վայրեր
Երաժշտական դպրոցում ստեղծվել է "Ventukai" ժողովրդական երաժշտական անսամբլը, որը 2004 թվականին հաղթել է Համալիտվական երգի փառատոնում։
Հայտնի բնակիչներ
Յուոզաս Միլտինիսի (1907-1994)` խորհրդային դերասան, թատրոնի ռեժիսոր, Լիտվայի ԽՍՀ վաստակավոր արտիստ (1948), Լիտվայի ԽՍՀ ժողովրդական արտիստ (1965), ԽՍՀՄ ժողովրդական արտիստ (1973), Լենինի շքանշանի դափնեկիր։
Քաղաքի զինանշանը
Զինանշանը հաստատվել է 1999 թվականի օգոստոսի 9-ին։ Նկարի հեղինակը Ռայմոնդաս Միկնևիչյուսն է։ Շրջված հեծանակը հիշեցնում է "V" տառը` քաղաքի անվան առաջին տառը ։
Արտաքին հղումներ
Կատեգորիա:Լիտվայի քաղաքներ Կատեգորիա:1966 թվականին հիմնադրված բնակավայրեր
Ընդմիջվող կաղություն
Ընդմիջվող կաղությունը, ցավ է, որն առաջանում է սրունքի հետին խմբի մկաններում (ավելի հազվադեպ ազդրի և հետույքի մկաններում) ֆիզիկական աշխատանքի ժամանակ և թեթևանում է հանգստի վիճակում ։ Ախտանիշների արտահայտվածությունը կարող է տատանվել թեթևից մինչև ծանր։ Ընդհատվող կաղության պատճառը մկանի իշեմիան է, որն առաջանում է ֆիզիկական ծանրաբեռնվածության ժամանակ դեպի մկանը գնացող զարկերակի օբստրուկցիայի և արյունամատակարարման խախտման հետևանքով։ Սա տարածված խնդիր է, որի առաջացման հավանականությունը մեծանում է տարիքի հետ։ 65 տարեկանն անց բնակչության մեկ հինգերորդ մասի մոտ կա այս խնդիրը, և հաշվի առնելով շատ զարգացած երկրներում կատարվող ժողովրդագրական փոփոխությունները հիվանդացության տարածվածության ցուցանիշը հաջորդ մի քանի տարում կարող է մեծանալ 20 անգամ ։
Ընդմիջվող կաղությունը դեպքերի մեծամասնությունում շատ հեշտ է ախտորոշվում։ Այն զգալիորեն մեծացնում է սիրտ-անոթային հիվանդություններից մահացության ռիսկը։ Հիվանդների միայն փոքր մասին է անհրաժեշտ ռեվասկուլիզացիա։ Բուժման գլխավոր նպատակն է իջեցնել սիրտ-անոթային հիվանդություններից մահացության ռիսկը։ Բուժման գլխավոր մեթոդներն են ծխելու դադարեցումը, զարկերակային գերճնշման և շաքարային դիաբետի հսկումը, ստատինների և հակաագրեգանտային դեղերի դուրս գրումը։
Ռիսկի գործոնները
Դեպքերի մեծամասնությունում հիմնական ռիսկի գործոնը աթերոսկլերոզն է։ Ծխելը ծայրամասային անոթներում աթերոսկլերոզի առաջացման ամենամեծ ռիսկի գործոնն է, որն էլ իր հերթին բերում է ընդհատվող կաղության։ Ծխելը մեծացնում է հիվանդացության ռիսկը ամենաքիչը 3 անգամ և որքան շատ է տարի/տուփ հարաբերակցությունը այնքան ռիսկը ավելի է մեծանում։ Այլ ռիսկի գործոններ են տարիքը, շաքարային դիաբետը, զարկերակային գերճնշումը, հիպերլիպիդեմիան, հիպերհոմոցիստեինեմիան։ Երիտասարդների մոտ ընդհատվող կաղություն կարող է առաջանալ ծնկափոսային զարկերակի խցանումից, ֆիբրոլորձային դիսպլազիայից և արտաքինից ճնշման սինդրոմից (որն առաջանում է մկանային մեծ լարվածություն գործադրող մարզիկների, օրինակ՝ հեծանվորդների մոտ) ։
Նշաններ ու ախտանիշներ
Այլ սիմպտոմներ, որոնք նույնպես կարող են վկայել ընդմիջվող կաղության հետ՝
Բարդություններ
Ժամանակի ընթացքում ոտքերի ցավը կարող է առաջանալ ոչ միայն ֆիզիկական ակտիվության ժամանակ, այլ նաև հանգստի վիճակում։ Վերքերն ու խոցերը չեն լավանում այնպես, ինչպես հարկն է, կամ չեն լավանում ընդհանրապես։ Եթե վերքերը ինֆեկցվեն, հնարավոր է առաջանա գանգրենա, որը կարող է ավարտվել ոտքի ամպուտացիայով ։
Ախտորոշում
Ընդմիջվող կաղությունը ախտորոշում են հիվանդության պատմության հիման վրա, երբ բուժառուն գանգատվում է մկանային ջղակծկումերից նույն բեռնվածության ֆիզիկական ակտիվության ժամանակ, որոնք անհետանում են հանգստի պայմաններում։ Ոտքի վրա անոթազարկի թուլացումը կամ անհետացումը և արյան հոսքում աղմուկի առկայությունը, որը առաջանում է տուրբուլենտ հոսքի պատճառով, վկայում են ընդմիջվող կաղության մասին։ Սակայն որոշ պացիենտներ նորմալ անոթազարկով և անոթներում աղմուկի բացակայությամբ, նույնպես կարող են ունենալ հիվանդությունը ։
Ծունկ-բազկային ճնշման հարաբերության նվազումը (<0,9) նույնպես խոսում է այս ախտորոշման մասին։
Այնուամենայնիվ, նորմալ ծունկ-բազկային ճնշման հարաբերությունը և նորմալ շոշափելի անոթազարկը դեռ չեն հերքում հիվանդության առկայությունը։ Եթե անամնեզը համապատասխանում է ընդմիջվող կաղությանը, սակայն ծունկ-բազկային ճնշման հարաբերությունը նորմալ է, պետք է կրկնել թեստը ֆիզիկական ծանրաբեռնվածության պայմաններում։ Եթե ծանրաբեռնվածության թեստից հետո ճնշումը ծնկում իջած է և միաժամանակ առաջացել են վերը նշված սիմպտոմները, ապա վստահորեն կարելի է ախտորոշել ընդմիջվող կաղություն ։
Կարելի է անցկացնել ուլտրաձայանյին հետազոտութոյւն, որի ժամանակ բժիշկը կտեսնի անոթներով արյան անցման ձևը ։
Մագնիսառեզոնանսային շերտագրությամբ և համակարգչային շերտագրությամբ կարելի է տեսնել արյան անոթները, պարզել նրանց խցանված կամ սեղմված լինելը ։
Տարբերակիչ ախտորոշում
Այնպիսի հիվանդություններ, ինչպիսիք են նյարդարմատի կոմպրեսիան (սեղմումը), ողնուղեղի ստենոզը, արթրիտը կոնքազդրային հոդում, Բայքերի ախտանշային կիստան, երակային կաղությունը, կարող են կրկնօրինակել ընդմիջվող կաղության սիմպտոմները։
Ցավը, որն առաջանում է նյարդարմատի սեղմումից տենդենցիա ունի տարածվելու մեջքից դեպի ոտքի հետին շրջան, ինչպես նաև հիվանդները գանգատվում են սուր ցավերից գոտկատեղի շրջանում, որը կարող է թեթևանալ մեջքի դիրքը փոխելուց (հաճախ առաջ թեքվելով)։
Ողնաշարի ստենոզի ժամանակ միշտ կա շարժողական թուլություն։ Ողնաշարի գոտկասրբանային բաժնի հիվանդության և ծայրամասային անոթների հիվանդությունների առկայության դեպքում հաճախ դժվար է լինում պարզել, թե որ հիվանդություն է հանդիսացել սիմպտոմի առաջացման պատճառ։
Ծանոթագրություններ
Կատեգորիա:Հիվանդություններ Կատեգորիա:Անոթներ Կատեգորիա:Անոթային վիրաբուժություն
Lighthouse X
Lighthouse X, անիական փոփ խումբ, ձևավորվել է 2012 թվականին։ 2016 թվականին խումբը ներկայացրել է Դանիան Ստոկհոլմում անցկացվող Եվրատեսիլ 2016 երգի մրցույթում՝ «Soldiers of Love»երգով ։ Խմբին չի հաջողվել եզրափակիչ հասնել ։ Սորենն աջակցել է մահացու հիվանդություններով տառապող կամ հարազատներին կորցրած երեխաներին և մեծահասակներին, Յոհաննեսը սրտի հիվանդություն ունեցող մեծահասակներին և երեխաներին, իսկ Մարտինը ճարպակալմամբ տառապող դեռահասներին։
2014-15 թվականներ
2014 թվականի հոկտեմբերի 13-ին Lighthouse X-ը թողարկել է իր դեբյուտային «K singlerligheden kalder» սինգլը ։ Երգը հասել է 37-րդ հորիզոնական Դանիական սինգլների հիթ-շքերթում ։ 2015 թվականի ապրիլի 16-ին նրանք թողարկեցին «Nattens gløder» սինգլը ։
Եվրատեսիլ 2016 երգի մրցույթ
2016 թվականին փետրվարին խումբը մասնակցել և հաղթել է Dansk Melodi Grand Prix 2016 մրցույթում՝ Դանիայի ազգային ընտրությունում։ Մրցույթն անցկացվել է փետրվարի 13-ին Հորսենսում։ Խումբը ներկայացել է «Soldiers of Love» երգով։  Խումբը ելույթ է ունեցել Եվրատեսիլ 2016-ի երկրորդ կիսաեզրափակչի ընթացքում, 2016 թվականի մայիսի 12-ին, սակայն խումբը չի անցել եզրափակիչ։ Երկրորդ կիսաեզրափակչում զբաղեցրել է 17-րդ հորիզոնականը։
Խմբի անդամ Յոհաննես Նիմարկը ավելի վաղ Եվրատեսիլ 2014 երգի մրցույթում եղել է Իտալիայի ստեղնահարը ։
Ծանոթագրություններ
Կատեգորիա:Եվրատեսիլ 2016 երգի մրցույթի մասնակիցներ Կատեգորիա:Դանիայի մասնակիցները Եվրատեսիլ երգի մրցույթում Կատեգորիա:2012 հիմնադրված երաժշտական խմբեր
Կանաչ սոխ
Կանաչ սոխ կամ աղցանի սոխ, սոխի վերգետնյա կանաչ (խոտաբուսային) մասը, որն օգտագործվում է խոհանոցում։ Կանաչ սոխն ունի ավելի մեղմ համ, քան գլուխ սոխը։ Կանաչ սոխը Շքանարգիզազգիների ընտանիքին է պատկանում, որից հայտնի են ղանձիլը, պրասը, սխտորը, վայրի սոխը և չինական սոխը։
Կանաչ սոխն օգտագործվում է որպես սնունդ։ Այն իրենից ներկայացնում է փոքրիկ սպիտակ սոխի գլխիկ, որից բարձրանում են կանաչ խողովականման տերևիկները։ Այդ տերևները օգտագործվում են որպես բանջար։ Կանաչ սոխն ուտում են հում (ամբողջական կամ կտրատած աղցանի կամ համեմունքների համար) կամ եփված ։
Կիրառում
Կանաչ սոխը կարելի է օգտագործվել եփված կամ հում՝ աղցանների, սալսայի կամ ասիական բաղադրատոմսերի մեջ։ Կտրատված օգտագործվում է ապուրների, ծովամթերքներից պատրաստված ուտեստների, սենդվիչների, քարիի մեջ,այն կարելի է նաև տապակել։ Արևելյան խոհանոցում սկզբից հեռացնում են ներքևի փոքրիկ արմատները, հետո օգտագործում։
Վիետնամում կանաչ օգտագործվում է dưa hành (բառացիորեն՝ «ֆերմենտացված սոխ») ճաշատեսակում, որը մատուցվում է Tet- ում։ Mỡhành (յուղի մեջ տապակած սոխ) սոուսը օգտագործվում է այնպիսի ուտեստների մեջ, ինչպիսիք են cơm tấm, bánh ít-ը և cà tím nướng-ը։ Կանաչ սոխը cháo hành- ի հիմնական բաղադրիչն է, այն բրնձի շիլա է, որն օգտագործվում է մրսածության բուժման համար։
Մեքսիկայում և ԱՄՆ-ի հարավային նահանգներում սեբոլիտը հայտնի ուտեստ է։ Այն աղած կանաչ սոխ է, որն ամբողջությամբ խորովվում է։ Այն ուտում են պանիրով ​​և բրնձով։ Սեբոլիտը մատուցվում է լայմի հյութով՝ ասադո ուտեստների հետ ։
Կատալոնյան խոհանոցում օգտագործվում են calceau սոխ։ Ավանդաբար օգտագործվում է «calçotada» անունով ուտեստի մեջ։ Սովորաբար, calceau սոխը օգտագործում են խորոված և սոուսների հետ ։
Հնդկաստանում այն ​​ուտում են հում `որպես խորտիկ։ Հյուսիսային Հնդկաստանում պատրաստում են չատնի ուտեստը, որում օգտագործում են անանուխ և կանաչ սոխ։
Միացյալ Թագավորությունում կանաչ սոխը հիմնականում կտրատած ավելացնում են կարտոֆիլի պյուրեին կամ աղցաններին։
Զատկի տոնի ընթացքում Պարսկաստանի հրեաները, մինչև Dayenu երգը երգելը, խփել են միմյանց կանաչ սոխով, այն խորհրդանշում է հին եգիպտացիների տիրապետության կողմից հրեաների կրած տառապանքները ։
Կանաչ սոխից պատրաստում են նաև սոխի յուղ, որն օգտագործում են տարբեր կերակուրներում։
Ջեյմս Մակկին Կետտել
Ջեյմս Մակկին Կետտել, (James McKeen Cattell, ), ամերիկացի հոգեբան, փորձարարական հոգեբանության առաջին մասնագետներից մեկը ԱՄՆ-ում, հոգեբանության առաջին պրոֆեսորը։ Հանդիսացել է թեստավորման մեթոդների հիմնադիրը, մի շարք հոգեբանական թեստերի հեղինակ, հոգեմատրիկայի և հոգեդիագնոստիկայի առաջին մասնագետներից մեկը։ Ջեյմս Կետտելի կարիերայի սկզբում հոգեբանությունը գիտնականների կողմից դիտարկվել է որպես հետազոտության աննշան ոլորտ կամ նույնիսկ ֆրենոլոգիայի նման կեղծ գիտություն։ Հնարավոր է, որ Կետտելն առավել քան իր ժամանակիցներից որևէ մեկը, նպաստել է հոգեբանության՝ որպես հարգված գիտություն կայանալուն։ Իր մահից հետո Նյու Յորք Թայմսը նրան անվանել է «ամերիկյան գիտությունների ավագ»։
Վաղ տարիներ
Ջեյմսը ծնվել է Իսթենում (Փենսիլվանիա), հայտնի ունևոր ընտանիքում։ Նրա հայրը՝ Ուիլյամ Կեսսեդի Կետտելը, պրեսբիտերական հոգևորական էր, որդու ծնվելուց հետո զբաղեցրել Լաֆայետ Քոլեջի նախագահի պաշտոնը։ Երեխայի դաստիարակության համար միջոցները ավելի քան բավարար էին, քանի որ Էլիզաբեթ Մակկին՝ Ջեյմսի մայրը, նույնպես եղել էր բավականին ունևոր հարսնացու։ Ընտանիքի հայտնի համբավը ընդգծելու համար կարելի է նշել նաև Ալեքսանդր Գիլմոր Կետտելին՝ Ուիլյամի եղբորը, ով ԱՄՆ Սենատում ներկայացնում էր Նյու Ջերսին։
Բոլոր ունեցած տեղեկությունների համաձայն Ջեյմս Կետտելի մանկությունը եղել է բավականին երջանիկ, նա 16 տարեկանում ընդունվեց Լաֆայետ Քոլեջ, որտեղ չորս տարի անց ստացավ իր առաջին դիպլոմը՝ գերեզանց առաջադիմությամբ։ 1883 թվականին ստացել է նաև մագիստրոսի դիպլոմ։ Այդ ժամանակահատվածի իր գիտական աշխատանքները կենտրոնացված էին անգլիական գրականության շուրջ, թեև մաթեմատիկային ևս ուշադրություն էր դարձնում։ Կետտելը իր կոչումը գտավ միայն այն ժամանակ, երբ մեկնեց Գերմանիա՝ սովորելու նպատակով։ Որտեղ նա հանդիպեց իր ավագ ուսուցչին՝ Վիլհելմ Վունդտին, ով համարվում է ժամանակակից հոգեբանության հիմնադիր։ Նա լքեց Գերմանիան 1882 թվականին, որպեսզի սովորի Ջոնս Հոփքինսի համալսարանում, սակայն արդեն մեկ տարի անց վերադարձավ Լայպցիգ՝ Վունդտի օգնական աշխատելու համար։ Իր հետ նա բերել էր «Ռեմինգտոն» ապրանքանիշի չորս տպագրական մեքենա։ Վունդտը անքան էր հիացած տպագրական մեքենաներով, որ դարձավ դրանցից մեկի սեփականատերը և զգալիորեն մեծացրեց իր աշխատանքների քանակը։ Համատեղ աշխատանքը բավականին արդյունավետ էր, միասին նրանք հիմք դրեցին ինտելեկտի գիտական հետազոտությանը, իսկ Կետտելը իր ավագ ուսուցչի ղեկավարությամբ դարձավ առաջին ամերիկացին, ով պաշտպանեց դոկտորական ատենախոսություն հոգեբանությունից («Հոգեմետրիկ հետազոտություններ»,Psychometric Investigation):
Պացիֆիզմ
1917 թվականի հոկտեմբերի 1-ին Կետտելը ազատվել է Կոլումբիական համալսարանի աշխատանքից, քանի որ Առաջին համաշխարհային պատերազմին դեմ է արտահայտվել։ Սակայն, ըստ դատավարության արդյունքների, համալսարանը ստիպված էր վճարել 40 000$, որոնք 1921 թվականին Կետտելի կողմից ստեղծված,  ԱՄՆ-ի խոշորոգույն հոգեդիագնոստիկ ընկերություններից մեկի հիմք են հանդիսացել։
Տեղեկամատյաններ
Կետտելը ավելի հայտնի է դարձել իր կազմակերպչական գործունեությամբ, քան գիտական հետազոտություններով, քանի որ հոդվածների խմբագրման և գիտական    ամսագրերի հրատարակման աշխատանքները շատ ժամանակատար էին։ 1894 թվականին Բոլդուին Ջեյմս Մարկի հետ համատեղ նա հիմնադրեց Psychological Review ամսագիրը՝ ԱՀԱ-ի կողմից ներկայումս տպագրված ամենաազդեցիկ ամսագրերից մեկը։ 1895 թվականին նա, Ալեքսանդր Բելլից գնել է Science հրատարակությունը, որը շուտով դարձավ Ամերիկայի Գիտության առաջխաղացման ասոցիացիայի պաշտոնական հրատարակությունը։
Արտաքին հղումներ
Կատեգորիա:Ամերիկացի հոգեբաններ Կատեգորիա:Կոլումբիայի համալսարանի դասախոսներ Կատեգորիա:Լայպցիգի համալսարանի շրջանավարտներ Կատեգորիա:Հոգեմետրիկա Կատեգորիա:Ամերիկյան փիլիսոփայական ընկերության անդամներ
Էռմոսիլիո
Էռմոսիլիո (Hermosillo, մականունը՝ La Ciudad del Sol. իսպաներենից թարգմանած՝ Ուտոպիա, Արևի քաղաք), քաղաք Մեքսիկայի հյուսիս-արևմուտքում. Սոնորա նահանգի վարչական կենտրոնը։
Քաղաքի անվանումը տրվել է ի պատիվ մարշալ Հ. Մ. Գոնսալես դե Էռմոսիլիոյի, ով պայքարել է իսպանական թագից անկախություն ձեռք բերելու համար։
Պատմություն
Էռմոսիլիոյի առաջին բնակիչների թվագրումը տեղի է ունեցել 3500 տարի առաջ, և այդ վայրերում գտնված անձանց վկայությունների մեծ մասը տեղակայված է Սան Դիեգիտո համալիրում, որը գտնվում է Էլ Պինակատի գոտում։ Տեղի բնակիչների կողմից հողագործության աշխատանքներն սկսվել են դեռևս 2500 տարի առաջ։ Այս դարաշրջանում Հերմոսիլոյի շրջանը բնակեցված էր սերիի, տեպոկայի և պիմայի ցեղերով։
Տեղացիների և իսպանացիների առաջին հանդիպումը տեղի է ունեցել 16-րդ դարի կեսերին, երբ հետազոտողներ էին ուղարկել այնտեղ՝ ոսկու որոնման համար, որը իրենք չէին կարողացել գտնել։ Մոտավորապես 1614 թվականին այնտեղ են հասել առաջին միսիոներությունը։ 1700 թվականին ժամանակակից Հերմոսիլոյի տարածքում հիմնվել են իսպանական երեք գյուղեր՝ Նուեստրա Սեորա դել Պեպուլոն, Նուեստրա Սեորա դե Լոս Անջելեսը և Լա Սանթիսիմա Տրինիդադ դել Պիտիչին։ Տեղացիները շուտով սկսել են թշնամություն ցուցաբերել իսպանացիների նկատմամբ և 18-րդ դարի սկզբին հասցրել են մի քանի անգամ սանձել իսպանացիներն։
1866 թվականին Ֆրանսիայի միջամտությամբ տեղի է ունեցել ճակատամարտ կայսերական և հանրապետական ուժերի միջև։ 1879 թվականին Սոնորա նահանգի մայրաքաղաքը Արիզպեից տեղափոխվել է Հերմոսիլո։ 1881 թվականին ավարտվել է Հերմոսիլոյի, Գվայմասի և Նոգալեսի միջև երկաթուղու շինարարությունը, ինչը թույլ խթան է հանդիսացել պետության տնտեսական աճ, հանքարդյունաբերության և գյուղատնտեսության համար։ Այդ ժամանակից ի վեր քաղաքը դարձել է Մեքսիկայի հյուսիս-արևմուտքի տնտեսական կենտրոնը։
1910-1917 թվականների Մեքսիկական հեղափոխության ժամանակ զորքերը, որոնք հավատարիմ էին գյուղացիների առաջնորդ Ֆրանսիսկո Վիլյային, հետ էին մղում գեներալ Մ. Դիեգեսի զորքերը։ 1913 թվականին Ֆ. Ի.Մադերոյի սպանությունից հետո, Կոաուիլա նահանգապետ Վենուստիանո Կառանսան, ապաստան է խնդրել Հերմոսիլոյից։ Այնտեղ նա սկսել է Սահմանադրական շարժումը, և այդ պատճառով Հերմոսիլոն մականունով անվանվեց «երկրի հեղափոխական մայրաքաղաք»։
19-րդ դարի վերջին և 20-րդ դարի առաջին երկու տասնամյակների ընթացքում չինական ներգաղթյալները մեծ հոսքով հասել են Հերմոսիլո։ Չինացիները սկսել են ստեղծել փոքր ձեռնարկություններ. հատկապես հաջողվել է կոշիկների և հագուստի արտադրությունը։ Այնուամենայնիվ 1920 թվականներին շատ չինացիներ հեռացել են Հերմոսիլոյից, մեկնել են Մեխիկո և Ամերիկայի Միացյալ Նահանգներ ։
1980 թվականին Ֆորդը այնտեղ ստեղծել է գործարան, որը խթանել է քաղաքի և պետական տնտեսության զարգացումը։
Տնտեսություն
Կարևոր տրանսպորտային հանգույցները, օդային փոխադրումները սպասարկում է Հերմոսիլոյի միջազգային օդանավակայանը։
Հերմոսիլոն գյուղատնտեսական ոռոգվող տարածքի կենտրոն է։ Հերմոսիլոյում կա բամբակի, յուղի, նավթի գործարան։ Հերմոսիլոյում զարգացաց էր թեթև արդյունաբերությունը, քիմիական արդյունաբերությունը, շինանյութերի արտադրությունը։ Հերմոսիլոն նաև համալսարան ունի։
Գրականություն
Կատեգորիա:Մեքսիկայի քաղաքներ
Վերածննդի դարաշրջանի ֆրանսիական ճարտարապետություն
Վերածննդի դարաշրջանի ֆրանսիական ճարտարապետություն, սկզբնավորվել է XV-XVII դարերում՝ Ֆրանսիայի թագավորության տարբեր շրջաններում։ Վերածննդի դարաշրջանի ճարտարապետությունը XII դարում Ֆրանսիայում սկզբնավորված գոթական ճարտարապետության ոճական շարունակությունն է։ Վերածննդի ճարտարապետությանը փոխարինել է բարոկկո ոճը ։
Պատմություն
XVII դարասկզբին Ֆրանսիայի թագավորությունը պատերազմել է Հյուսիսային Իտալիայի հետ։ Պատերազմի ընթացքում Ֆրանսիա են տեղափոխվել ոչ միայն Վերածննդի դարաշրջանի աժեքավոր գեղարվեստական գործեր, այլև՝ ոճական մտահղացումներ։ Այդ տարիներին ռենեսանսի ոճով բազմաթիվ դղյակներ են կառուցվել Ֆրանսիայի Լուար գետի հովտում ։ 1495 թվականին կառուցված Ամբուազ դղյակն այդ կառույցներից մեկն է։ Կաթոլիկ եկեղեցիները կառուցվել են միջնադարյան բազիլիկ հատակագծով, իսկ բնակելի տները՝ հռոմեական առանձնատների նմանությամբ. ներսի կողմում բակ ունեցող երկհարկանի տներ։
Ֆրանցիսկ I-ի գահակալության տարիներին գերիշխել է Վերածննդի ոճը, և ամբողջ Ֆրանսիայում իտալացի և տեղացի ճարտարապետների մասնակցությամբ ծավալվել են շինարարական աշխատանքներ։ Հետագայում ֆրանսիացի ճարտարապետները անտիկ շրջանի հուշարձաններն ուսումնասիրելու նպատակով մեկնել են Հռոմ ։
Ռենեսանսի ոճն աստիճանաբար իր տեղը զիջել է մաներիզմին, որը հայտնի էր որպես Հենրիխ II-ի ճարտարապետական ոճ։ Այս ոճով ստեղծագործել է ճարտարապետ Սեբաստիանո Սերլիոն, ով կառուցել է Ֆոնտենբլո ապարանքը։ Իտալացի նկարիչներ Ռոսսո Ֆիորենտինոյի, Ֆրանչեսկո Պրիմատիչչոյի և Նիկոլո դել Աբատեի մասնակցությամբ Ֆոնտենբլոյում ձևավորվել է Ֆոնտենբլոյի առաջին գեղարվեստի դպրոցը։ Սերլիոյի կառուցած մյուս ապարանքը, որը պատկերազարդել են Ֆոնտենբլո դպրոցի իտալացի նկարիչները, Շատո դե Անսիլ ֆրանսն (Château d’Ancy-le-Franc) է Բուրգունդիայում։ Ճարտարապետներ Ֆիլիբեր Դելորմը, Անդրուե Դյուսերսոն, Ջակոմո դա Վինյոլան և Պիեռ Լեսկոն տարվել էին նոր մտահղացումներներով։ Լուվրի պալատի քառակուսի բակի հարավ-արևմտյան հատվածը նախագծել է Պիեռ Լեսկոն և քանդակազարդել է Ժան Գուժոնը։
Ճարտարապետությունը շարունակել է զարգանալ Հենրիխ II և Հենրիխ III արքաների օրոք։
Ծանոթագրություններ
Կատեգորիա:Ֆրանսիայի մշակույթ Կատեգորիա:Ֆրանսիայի արվեստ Կատեգորիա:Ֆրանսիայի ճարտարապետություն Կատեգորիա:Վերածննդի ճարտարապետություն
Թոմաս Վաթսոն
Թոմաս Ջոն Վաթսոն կամ Թոմաս Ջոն Վաթսոն ավագ (Thomas John Watson Thomas John Watson, Sr․, ), ամերիկացի գործարար, 1914 թվականից մինչև 1956 թվականը IBM ընկերության գլխավոր տնօրեն ։
Վաղ տարիներ
Թոմաս Վաթսոնը ծնվել է Նյու Յորքի Քեմփբելլ քաղաքում։ Նա Թոմասի և Ջեյն Ֆուլթոն Ուայթ Վաթսոնի հինգերորդ երեխան էր և միակ որդին ։ Քույրերը՝ Ջեննին, Էֆին, Լուան և Էմման, մեծ էին նրանից։ Թոմասի հայրն ուներ ագարակ և զբաղվում էր անտառանյութերի համեստ բիզնեսով։ Այն գտնվում էր Փեինթեդ Փոսթ գյուղի մոտ՝ Էլմիրա քաղաքից մի քանի մղոն դեպի արևմուտք, Նյու Յորքի Հարավային Թիերի շրջանում ։ Թոմասը աշխատել է Նյու Յորքի Արևելյան Քեմփբել քաղաքում գտնվող ընտանեկան ֆերմայում և 1870-ական թվականների վերջին հաճախել է շրջանի թիվ 5 դպրոցը ։ Պատանեկության տարիներին Վաթսոնը սովորել է Նյու Յորքի Ադիսոն գյուղի ակադեմիայում ։
Գործունեություն
Վաթսոնն իր առաջին գործից՝ դասավանդումից, հրաժարվելուց ընդամենը մեկ օր հետո սկսել է հաշվապահության և բիզնեսի մեկ տարվա դասընթաց անցել Էլմիրա քաղաքի Միլլերի առևտրի դպրոցում։ Նա 1891 թվականին թողել է դպրոցը և շաբաթական վեց դոլարով աշխատանքի է անցել որպես հաշվապահ Փեինդ Փոսթ գյուղի Քլարենս Ռիսլիի շուկայում։ Մեկ տարի անց նա միացել է շրջիկ վաճառական Ջորջ Քորնվելին, որը զբաղվում էր Ուիլյամ Բրոնսոնի երկաթեղենի խանութի համար ֆերմերային տնտեսությունների հետ կապված մանր-մունր մասերի վաճառքով։ Սա Վաթսոնի առևտրով զբաղվելու առաջին փորձն էր։
Քորնվելի հեռանալուց հետո Վաթսոնը շարունակել է աշխատել մենակ՝ շաբաթական վաստակելով 10 դոլար։ Սրանից երկու տարի անց նա հասկացել է, որ կոմիսիոն վարձավճարների հաշվին շաբաթական 70 դոլար կվաստակեր։ Այս հայտնագործությունից հետո նա հեռացել է ծանոթ շրջապատից և տեղափոխվել խոշոր քաղաք Բուֆֆալո ։
Թոմ Վաթսոն կրտսերն իր ինքնակենսագրականում գրել է.
Վաթսոնի հաջորդ աշխատանքը եղել է Buffalo Building և Loan Company ընկերությունների համար Ս. Բ. Բարոնի մոտ փայատիրական կարգով աշխատանքը, ով վերավաճառող էր և հայտնի էր իր անպարկեշտ պահվածքով, որը դուր չէր գալիս Վաթսոնին։ Բարոնը Վաթսոնին հասանելիք միջնորդավճարը չվճարելով և փոխառությունների դրամական միջոցները վերցնելով, փախել է։ Այնուհետև Վաթսոնը Բուֆֆալո քաղաքում բացել է մսագործի խանութ, որը շուտով ձախողվել է։ Վաթսոնը մնացել է առանց փողի, ներդրումների և առանց աշխատանքի ։
IBM ղեկավար
Վաթսոնը ողջ կյանքի ընթացքում մեծ հետաքրքրություն է ցուցաբերել միջազգային հարաբերությունների նկատմամբ, ինչպես դիվանագիտական, այնպես էլ բիզնեսի տեսանկյունից։ Նա հայտնի է եղել որպես նախագահ Ռուզվելտի ոչ պաշտոնական դեսպան Նյու Յորքում և հաճախ հյուրընկալել է օտարերկրյա պետական գործիչներին։
1937 թվականին Վաթսոնն ընտրվել է Միջազգային առևտրային պալատի նախագահ (International Chamber of Commerce (ICC)) և այդ տարվա՝ Բեռլինում կայացած երկամյա համագումարում հայտարարել է, որ համագումարի հիմնական զեկույցը կլինի «Համաշխարհային խաղաղություն՝ համաշխարհային առևտրի միջոցով» (World Peace Through World Trade) : Այդ արտահայտությունը դարձել է ինչպես ICC-ի, այնպես էլ IBM-ի կարգախոսը ։
Ընտանիք
Վաթսոնը 1913 թվականի օգոստոսի 17-ին ամուսնացել է Ժանեթ Քիթրեդիի հետ, որը Օհայո նահանգի Դեյթոն քաղաքից էր, երկաթուղայինի ընտանիքից։ Նրանք ունեցել են 2 որդի և 2 դուստր։
Թոմաս Վաթսոն կրտսերը, որպես IBM- ի նախագահ հաջորդել է իր հորը, հետագայում ծառայել է որպես դեսպան Սովետական ​​Միությունում՝ ԱՄՆ նախագահ Ջիմմի Քարթերի օրոք։ Ժանետ Վաթսոն Իրվին՝ ամուսնացել է գործարար Ջոն Ն. Իրվին երկրորդի հետ, որը հետագայում եղել է ԱՄՆ դեսպան Ֆրանսիայում։ Հելեն Վաթսոն Բուքներ՝ դարձել է կարևոր բարերար Նյու Յորքում։ Արթուր Կ. Վաթսոն՝ աշխատել է որպես IBM Առևտրի համաշխարհային կորպորացիայի նախագահ, իսկ ավելի ուշ՝ որպես ԱՄՆ դեսպան Ֆրանսիայում։
Հետաքրքիր փաստեր
Թոմաս Վաթսոնը Հիտլերի մեծ երկրպագուն է եղել և նույնիսկ 1937 թվականին ստացել է մրցանակներ գերմանական իշխանությունների կողմից ։ Թոմաս Վաթսոնի համագործակցությունը Հիտլերյան Գերմանիայի հետ համառոտ կարելի է նկարագրել հետևյալ կերպ. երբ Գերմանիայում պատրաստվում էր «հրեական հարցի» վերջնական լուծումը, այնտեղ գործում էր IBM-ի մասնաճյուղ, որն արտադրում էր հաշվիչ մեքենաներ։ Հենց այդ հաշվիչ մեքենաների օգնությամբ էլ կատարվել է հրեաների և գնչուների գրանցումը նրանց հետագա ոչնչացման համար ։ Եվ կորպորացիայի ղեկավար, մագնատ Թոմաս Վաթսոնը՝ դառնալով Հիտլերի անձնական ընկերը, նրանից ստացել է Ռեյխի բարձրագույն պարգևը` Գերմանական արծվի շքանշան ծառայությունների համար (Order of the German Eagle)։
Մեկ այլ ուսումնասիրություն պնդում է, որ Վաթսոնը, հավանաբար, միամտորեն հավատացել է, որ հանուն համաշխարհային առևտրի և միջազգային խաղաղության իր երկար տարիների աշխատանքի գնահատականն է եղել այդ շքանշանը ։ 1937 թվականի Բեռլինյան համագումարից հետո, մեկ տարվա ընթացքում, Վաթսոնը եռանդորեն բողոքել է հրեաների նկատմամբ գերմանական քաղաքականության դեմ։ 1940 թվականի հունիս ամսին նա հետ է վերադարձրել այդ շքանշանը ։ Թեև պատերազմի ընթացքում Եվրոպայում չեն դադարել գործել IBM ընկերության մասնաճյուղերը ։
Արտաքին հղումներ
Կատեգորիա:Ամերիկացի գործարարներ Կատեգորիա:Կոլումբիայի համալսարանի շրջանավարտներ Կատեգորիա:IBM աշխատակիցներ Կատեգորիա:Բիզնես Կատեգորիա:Տեղեկատվական տեխնոլոգիաների անձինք Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկյան փիլիսոփայական ընկերության անդամներ
Բրենթ Դոգերտի
Բրենթ Դևիդ Դոգերտի (Brant David Daugherty, ), ամերիկացի դերասան ։ Առավել հայտնի է «Հմայիչ խաբեբաները» հեռուստասերիալում կատարած Նոել Կանի դերով։ 2012 թվականից մինչև 2013 թվականը նկարահանվել է «Մեր կյանքի օրերը» հեռուստասերիալում՝ մարմնավորելով Բրայանին ։
Կենսագրություն
Դոգերտին ծնվել և մեծացել է Օհայո նահանգի Մեյսոն քաղաքում՝ Դևիդ Դոգերտիի (արվեստի ուսուցիչ) և Մերի Բեթ Դոգերտիի (ծնունդով՝ Հիրտ) ընտանիքում, որը վերականգնողական ծառայություններ է մատուցում Ցինցինատիի մանկական հիվանդանոցում։ Հայրը մահացել է 2009 թվականի փետրվարի 19-ին՝ 57 տարեկան հասակում ։ Ունի եղբայր՝ Ադամը, և քույր՝ Քեյթին։
Սովորել է «William Mason High School»-ում, որտեղ խաղացել է ֆուտբոլ։ 2008 թվականին՝ «Columbia College Chicago» քոլեջում կրթությունն ավարտելուց հետո, տեղափոխվել է Լոս Անջելես։ Ներկայումս բնակվում է Արևմտյան Հոլիվուդում։
Գործունեություն
2013 թվականին Բրենթը «Բանակային կանայք» հեռուստասերիալի 7-րդ եթերաշրջանում խաղացել է կրկնվող դեր ։ Նույն տարում նա «Շատ սոված խաղեր» ֆիլմում ընտրվել է Դեյլի դերի համար։ 2014 թվականին նկարահանվել է «Զայրույթի կառավարում» հեռուստասերիալի մեկ սերիայում։
Մասնակցել է «Պարեր աստղերի հետ» շոուի 17-րդ եթերաշրջանին՝ հանդես գալով պրոֆեսիոնալ պարուհի Պետա Մարգաթրոյդի հետ ։ Նրանք դուրս են մնացել ութերորդ շաբաթում՝ զբաղեցնելով 7-րդ հորիզոնականը։
2016 թվականին «Ազատության հիսուն երանգները» ֆիլմում ընտրվել է Լյուք Սոյերի դերի համար ։
Անձնական կյանք
2016 թվականին սկսել է հանդիպել դերասանուհի Քիմբերլի Իդալգոյի հետ։ 2018 թվականի փետրվարին՝ Ամստերդամ կատարած ուղևորության ժամանակ, զույգը նշանադրվել է ։ 2019 թվականի հունիսի 15-ին նրանք ամուսնացել են ։
Ծանոթագրություններ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:21-րդ դարի դերասաններ
Լենինի պողոտա (Վիբորգ)
Լենինի պողոտա (նախկինում՝ Տորկելյան փողոց, Torkkelinkatu), Վիբորգի գլխավոր պողոտան, որն անցնում է շուկայի հրապարակից մինչև Մարտկոցի փողոց։ Պողոտան սահմանակից է Վիբորգի գլխավոր` Կարմիր հրապարակին և քաղաքի կենտրոնական զբոսայգուն` Լենինի զբոսայգի (Էսպլանդա)։
Պատմություն
Պողոտան հիմնադրվել է 1861 թվականին՝ 1860-ական թվականներին քանդված քաղաքի ամրությունների տեղում ։ Պողոտան կառուցվել է աստիճանաբար արևմուտքից արևելք, ուստի դրա կառուցապատումը ներկայացնում են տներ, որոնք կառուցվել են 19-րդ դարի վերջից մինչև 20-րդ դարի վերջ։ Պողոտան ունի 1 կմ 205 մ երկարություն և հազվագյուտ առանձնահատկություն Ռուսաստանի քաղաքների համար, միայն մի կողմից են տներ կառուցվել, իսկ մյուս կողմից՝ պողոտայի գրեթե ամբողջ երկարությամբ ձգվում է քաղաքային զբոսայգին։
Պողոտայի հյուսիսարևմտյան ծայրը ուղղված է դեպի Վիբորգի շուկա, իսկ պողոտայի հարավ-արևելյան ծայրը հենվում է Մարտկոց լեռան լանջին։
1869 թվականին որոշվել է քաղաքում տեղադրել փողոցային նշաններ, իսկ պողոտան ի սկզբանե ի պատիվ Տորգիլս Կնուտսսոնի կոչվել է Տորգելսկայա փողոց կամ ֆիններեն՝ Torkkelinkatu (Տորկելինկատու) ։ Փողոցը վերանվանվել է Լենինի պողոտա 1945 թվականին։ Համաձայն քաղաքի գլխավոր հատակագծի, որը հաստատվել է 1963 թվականին, Լենինի պողոտայի շենքային անսամբլի կառուցապատումն ավարտվել է 1979-1980 թվականներին Մարտկոցային լեռան ստորոտում առևտրի կենտրոնի կառուցմամբ, որն իր մեջ ներառում էր այդ ժամանակաշրջանում Լենինգրադի մարզում ամենամեծ` «Սեվեր» հանրախանութի և ռեստորանի շենքը։ Բացի այն, որ Վիբորգի խանութների զգալի մասը կենտրոնացած է պողոտայի վրա, այդտեղ տեղակայված են նաև կենցաղային սպասարկման կենտրոն, մշակույթի կենտրոն, ռեստորաններ, բանկային շենքեր և այլ հաստատություններ։
Ծանոթագրություններ
Կատեգորիա:Վիբորգի փողոցներ Կատեգորիա:Վիբորգի պողոտաներ
Քրիստոֆեր Ջոն Սենսոմ
Քրիստոֆեր Ջոն Սենսոմ (Christopher John Sansom, ), դետեկտիվ ժանրում ստեղծագործող բրիտանացի գրող։
Կենսագրություն
Քրիստոֆեր Ջոն Սենսոմը ծնվել է 1952 թ․ Շոտլանդիայի մայրաքաղաք Էդինբուրգում։ Պատմություն է ուսանել Բիրմինգհեմի համալսարանում, որտեղ և դոկտորական ատենախոսություն է պաշտպանել Հարավաֆրիկյան Հանրապետության նկատմամբ Մեծ Բրիտանիայի Լեյբորիստական կուսակցության վարած քաղաքականության վերաբերյալ։ Այնուհետև մասնագիտացել է իրավաբանության մեջ։ Որոշ ժամանակ իրավաբան աշխատելուց հետո, նա թողնում է այս ասպարեզը և ամբողջությամբ նվիրվում գրելուն։ Հեղինակը հիմնականում ստեղծագործում է պատմական դետեկտիվի ժանրում։ BBC-ն մտադրություն է հայտնել էկրանավորելու հեղինակի Մեթյու Շարդլեյկի մասին վեպերի շարքը։
Մրցանակներ
2003 թ․ ստացել է դետեկտիվ ժանրի ստեղծագործություններին տրվող շվեդական Flintyxan մրցանակը՝ «Քայքայում» վեպի համար, իսկ 2005 թ․ «Խավար կրակ» վեպի համար արժանացել է Մեծ Բրիտանիայի դետեկտիվ ժանրում ստեղծագործող գրողների միության Ellis Peters Historical Dagger մրցանակին։
Լիպիցիան ձի
Լիպիցիան (липицанская, липизанская), ձիավարման և լծկան ձիերի տեսակ։ Բարձրությունը 147-157 սանտիմետր, ունեն բաց մոխրագույն երանգ։ Մարմնեղ լինելով հանդերձ՝ մեծ հնարավորություն ունեն դժվարին հնարքներ սովորելու։
Ցեղատեսակը սկսել են բուծել 1580 թվականից Լիպիցա գյուղում, որի համար էլ ստացել է այդ անվանումը։ Ցեղատեսակը կապված է Վիեննայում գտնվող Իսպանական ձիասպորտի դպրոցի հետ։
Բնութագիր
Մնդավի բարձրությունը 147-157 սանտիմետր է՝  չնայած լծվելու համար բուծված ձիերինը հասնում է մինչև 165 սանտիմետրի  ։
Լիպիցիան ձիերն ունեն եկար գլուխ՝ ուղիղ կամ մի փոքր կոր պրոֆիլով։ Ծնոտը խորն է, ականջները՝ փոքր, աչքերը՝ մեծ և արտահայտիչ, ռունգերը՝ փքվող։ Ունեն կոր, ամուր պարանոց, մնդավը՝ ցածր, մկանուտ և լայն։ Նրանք ունեն լայն, կոր մեջք, լայն գավակ և մկանուտ ուսեր։ Ոտքերը մկանուտ են և ուժեղ՝ լայն հոդերով ։
Սովորաբար նրանք դանդաղ են մեծանում, բայց մյուս ցեղատեսակներից ավելի շատ են ակտիվ կյանք վարում։ Քսան տարեկան ձիերը ձիավարության Իսպանական դպրոցում բարդ վարժություններ են կատարում ։
Գունավորում
Լիպիցիանների մեծ մասը լինում է բաց մոխրագույն՝ սպիտակին մոտ, հազվադեպ  հանդիպում են աշխետ և սև։ Մոխրագույն մյուս ձիերի նման նրանք ունեն սև մաշկ և սպիտակ մազածածկույթ, մուգ աչքեր։ Նրանք մուգ են ծնվում և կյանքի 6-10 տարվա ընթացքում աստիճանաբար ավելի բաց երանգ են ստանում։ Նրանց հաճախ սխալմամբ շփոթում են սպիտակ ձիերի հետ, բայց սպիտակ ձիերը հենց սպիտակ են ծնվում և ունենում են բաց մաշկ ։ Մինչև 18-րդ դարը գույնը զգալիորեն ավելի բազմազան էր, բայց սպիտակությունը որոշվում էր գերիշխող գենով ։ Սպիտակն այն գույնն էր, որը գերադասում էր կայսերական ընտանիքը, ուստի ձիաբուծողները նախընտրում էին այն ։ Այնուամենայնիվ, Իսպանական ձիավարության դպրոցում մինչև հիմա պահպանվում է հին ավանդույթը՝ ունենալ գոնե մեկ մուգ քուռակ ։
Ծանոթագրություններ
Կատեգորիա:Ձիեր ըստ տեսակի Կատեգորիա:Սլովենիա Կատեգորիա:Ավստրո-Հունգարիա Կատեգորիա:Ընտանի կենդանիներ Կատեգորիա:Ավստրիական մշակույթ Կատեգորիա:Ավստրո-Հունգարիայի պատմություն Կատեգորիա:Վիքիպեդիա:Լավ հոդվածներ
Սելեստին Գալլի-Մարյե
Սելեստին Գալլի-Մարյե, ֆրանսիացի մեցցո-սոպրանո, որը հայտնի է դարձել «Կարմեն» օպերայի գլխավոր հերոսուհու դերակատարմամբ ։
Կարիերա
Մարի-Սելեստին Լորենս Մարյե դե լ՛Իզլը ծնվել է Փարիզում։ Երգել նրան հայրն է սովորեցրել, որը հաջողակ օպերային կարիերա էր ունեցել։ 1859 թվականին դեբյուտով հանդես է եկել Ստրասբուրգում, հետո Լիսաբոնում երգել իտալերեն ։ Տասնհինգ տարեկանում ամուսնացել է Գալլի ազգանունով մի քանդակագործի հետ (մահացել է 1861 թվականին) և ստեղծել իր բեմական ազգանունը՝ Գալլի-Մարյե։
Opéra-Comique թատրոնի ռեժիսոր Էմիլ Պերինը, Ռուանում լսելով Մայքլ Բալֆի «The Bohemian Girl» օպերայի նրա կատարումը, նրան Փարիզ է բերել։ Opéra-Comique-ում երգել է մինչև 1885 թվականը, պրեմիերայով հանդես գալով Պերգոլեզիի «Աղախինը՝ տիրուհի» օպերայում։ Ամենահայտնի դերերն էին՝ Ամբրուազ Թոմայի Մինյոնն (1866) ու Ժորժ Բիզեի Կարմենը (1875)։ Ասում են, որ 1875 թվականի հունիսի 2-ին, «Կարմեն» օպերայի 33-րդ ներկայացման ժամանակ Գալլի-Մարյեն կանխազգացել է Բիզեի մահը III գործողության խաղաթղթերով տեսարանը երգելիս ու ուշաթափվել բեմից հեռանալուց հետո․ կոմպոզիտորն իրոք մահացել է այդ գիշեր, և հաջորդ ներկայացումը չեղարկվել է երգչուհու տկարության պատճառով ։ Բազմաթիվ համերգային շրջագայությունների ընթացքում Կարմենի դերով հանդես է եկել Բրյուսելում (1876 թվականի հունվարի 16), Նեապոլում (իտալական պրեմիերա), Ջենովայում, Բարսելոնայում, Լիոնում, Լիեժում ու Դիեպում, որից հետո վերադարձել Opéra-Comique ու 1883 թվականի հոկտեմբերի 22-ին վերակենդանացրել սկզբնական բեմադրությունը ։ Լոնդոնում ելույթ է ունեցել Her Majesty's Theatre թատրոնում 1886 թվականին ու 1890 թվականին վերադարձել Opéra-Comique՝ երգելու Բիզեի հուշարձանի տեղադրման համար կազմակերպված դրամահավաքի ներկայացման ժամանակ (սա նրա վերջին ներկայացումն էր) ։
Ստեղծել է նաև Լազարիլի դերը «Don César de Bazan», Վենդրեդիի դերը «Ռոբինզոն Կրուզո» օպերաներում, «Fantasio» օպերայի գլխավոր հերոսուհու դերը, ինչպես նաև դերեր «Lara», «Le Capitaine Henriot», «Fior d'Aliza», «La Petite Fadette» և «Piccolino» օպերաներում։ Երգել է նաև Տավեն «Mireille» օպերայում և Ռոուզ Ֆրիքեթ «Les dragons de Villars» օպերայում ։ 1860-ական թվականների վերջին և 1870-ական թվականների սկզբին կոմպոզիտոր Էմիլ Պալադիլի հետ սիրեկաններ են եղել։ Տանը պահում էր մարմոսետներ (ամերիկյան փոքրիկ կապիկ), որոնց հաճախ բերում էր իր փորձերին ։
Մահացել է Վանսում, Նիսի մոտ։
Ձայնը լավ հնչերանգ է ունեցել․ բարձր մեցցո-սոպրանո ձայները մի ժամանակ կոչվել են «Գալլի-Մարյե» ։ Նրա դերերն այժմ կատարվում են սոպրանոների կողմից։
Ընտանիք
Քույրերը՝ Իրման ու Պաոլան, նույնպես պրոֆեսիոնալ երգչուհիներ էին։ Իրման դերեր է կերտել «L'amour chanteur » օպերայում 1864 թվականին և «Les bergers» օպերայում 1865 թվականին, շրջագայել ԱՄՆ-ում ու վերադարձել Փարիզի Opéra-Comique թատրոն։ Պաոլոն նշանավորվել է օպերետի ժանրում և դերեր կատարել կոմպոզիտոր Շառլ Լեկոկի ստեղծագործություններում՝ բազմաթիվ անգամներ հանդես գալով ԱՄՆ-ում։ Սելեստինն ու Իրման 1869 թվականին միասին երգել են Բուֆ Պարիզիեն թատրոնում բեմադրված «Madeleine» օպերայում ։
Ծանոթագրություններ
Կատեգորիա:Ֆրանսիացի երգչուհիներ Կատեգորիա:1837 ծնունդներ Կատեգորիա:1905 մահեր Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի մեցցո-սոպրանոներ Կատեգորիա:Ֆրանսիացի օպերային երգչուհիներ
Շանսոնիե
Շանսոնիե (chansonnier ՝ «երգ»-ից), ֆրանսիացի էստրադային երգիչ, քառյակների, քառյակերգերի կատարող, «մոնմարտրական» ոճով ժանրային երգերի կատարող, հաճախ դրանց խոսքերի և երաժշտության հեղինակ (տես՝ «Շանսոն»)։ Շանսոնիեի արվեստը ծագել է միջնադարյան ֆրանսիական մենեստրելներից։
18-19-րդ դարերի սահմանագծին ժողովրդի հեղափոխական վերելքն առաջ բերեց շանսոնիեների արվեստի զարգացումը, որոնք իրենց երգերով արձագանքեցին օրախնդիր իրադարձություններին։ Շանսոնիեները հաճախ նոր տեքստերը հարմարեցրել են արդեն գոյություն ունեցող մեղեդիներին։ 19-րդ դարի վերջին «շանսոնիե» սկսեցին անվանել էստրադայի պրոֆեսիոնալ արտիստներին (Գ. Մոնթեգյուս, Ա. Բրյուան և այլք)։
Ֆրանսիայից դուրս
Ֆրանսիայից դուրս շանսոնիեների թվին հաճախ դասում են ֆրանսալեզու երգերի բոլոր կատարողներին։ Այդ պատճառով մի կողմից միավորվում են այնպիսի կատարողներ, ինչպիսիք են Ա. Մարլին, Մ. Շևալյեն, է. Պիաֆը, Իվ Մոնտանը, ժ. Բրասենսը, Շառլ Ազնավուրը՝ հենց շանսոնիեներ, այսինքն՝ շանսոնների կատարողներ, և մյուս կողմից՝ Մ. Մատյոն, Ջո Դասենը, Պ. Կաասը և շատ ուրիշներ, որոնք կատարում են ֆրանսիական էստրադային երգեր։
Ֆրանսիացի կատարողների արվեստն ազդեցություն է թողել եվրոպական երկրների, այդ թվում՝ ԽՍՀՄ-ի և Ռուսաստանի ժամանակակից էստրադային երաժշտական արվեստի վոկալ ժանրերի զարգացման վրա (Մ. ն. Սավոյարով, Ա. ն.Վերտինսկի, Լ. Օ. Ուտյոսով, Մ. Ն. Բեռնես, Բ. Շ. Օկուջավա, Վ. Ս. Վիսոցկի, Ա. Ա. Գալիչ և այլք)։
Արտաքին հղումներ
Կատեգորիա:Ֆրանսերեն բառեր և արտահայտություններ Կատեգորիա:Երաժշտության մասնագիտություններ Կատեգորիա:Երաժշտություն Կատեգորիա:Ֆրանսիական երաժշտություն Կատեգորիա:Երգիչներ
Արամայիս Աղաբեկյան
Արամայիս Էդուարդի Աղաբեկյան (ծնվել է դեկտեմբերի 8-ին, 1987 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային ժողովի արտաքին հարաբերությունների մշտական հանձնաժողովի անդամ, «Արցախ-Ավստրալիա» բարեկամության շրջանակի անդամ, քաղաքական գործիչ։
Կենսագրություն
Ծնվել է 1987 թվականին, դեկտեմբերի 8-ին,Ստեփանակերտ քաղաքում։
Ընտանիք
Ամուսնացած է,ունի երկու զավակ։
Ծանոթագրություններ
Արամայիս Աղաբեկյանի հարցազրույցը ArmLur․am-լրատվական կայքին
https://www.youtube.com/watch?v=XPiyXssJugE Հետհաշվարկ» ինտելեկտուալ խաղ-մրցույթի հեղինակ]
https://www.youtube.com/watch?v=ggsUYeuQLIg
https://www.facebook.com/aramayis.agabekyan/videos/2556668271269135/
https://artsakhpress.am/arm/news/131479/qmd--kusakcutyuny--qaxpashtpanutyan--veraberyal--harceri--shurj--handipum-qnnarkum--e---kazmakerpel.html